Na temelju Odluke o osnivanju i imenovanju Povjerenstva za otvaranje ponuda i provjeru ispunjavanja propisanih (formalnih) uvjeta Natječaja za predlaganje projekata udruga koji su od interesa za Općinu Kloštar Podravski za 2024. u kulturi (KLASA: 402-01/24-01/04, URBROJ: 2137-16-01/01-24-05 od 20. ožujka 2024. godine) Povjerenstvo je 04. lipnja 2024. godine donijelo

**POSLOVNIK**

**Povjerenstva za otvaranje ponuda i provjeru ispunjavanja propisanih (formalnih) uvjeta Natječaja za predlaganje projekata udruga koji su od interesa za Općinu Kloštar Podravski za 2024. godinu u kulturi**

**Članak 1.**

Ovim poslovnikom Povjerenstvo za otvaranje ponuda i provjeru ispunjavanja propisanih (formalnih) uvjeta Natječaja za predlaganje projekata udruga za 2024. godinu u kulturi (u daljnjem tekstu: Povjerenstvo) uređuje način obavljanja svojih zadaća, prava i obveza članova Povjerenstva, način donošenja odluka i druga pitanja iz svoga djelokruga.

Povjerenstvo će raditi prema odredbama ovog poslovnika.

**Članak 2.**

 Zadaća Povjerenstva je:

* Utvrditi zadovoljava li svaka prijava propisanim uvjetima Natječaja za predlaganje projekata udruga koji su od interesa za Općinu Kloštar Podravski za 2024. godinu u kulturi;
* Pripremiti izvješće o svim pregledanim prijavama Povjerenstvu za ocjenjivanje prijavljenih projekata javnih potreba u kulturi koji su od interesa za Općinu Kloštar Podravski za 2024. godinu.

**Članak 3.**

 Članovi/ice Povjerenstva imaju zadaću:

* Otvoriti svaku prijavu projekta prijavljenu na natječaj i evidentirati svaku prijavu i svakom zahtjevu dodijeliti evidencijski ili urudžbeni broj;
* Pregledati cjelokupnu natječajnu dokumentaciju;
* Utvrditi udovoljava li svaka prijava uvjetima natječaja koristeći standardiziranu tablicu za upisivanje podataka;
* Pribaviti dopune i ispravke koje ne utječu na sadržaj prijave bitan za ocjenjivanje i predviđen Uputama za prijavitelje;
* Provjeriti dopune i dodatnu dokumentaciju;
* Popuniti i potpisati zapisnik o ispunjavanju propisanih uvjeta natječaja na temelju kojega će nadležno tijelo pripremiti pisanu obavijest prijaviteljima.

**Članak 4.**

Povjerenstvo za otvaranje ponuda i provjeru ispunjavanja propisanih (formalnih) uvjeta Natječaja za predlaganje projekata udruga koji su od interesa za Općinu Kloštar Podravski za 2024. godinu ima 2 člana i voditeljicu povjerenstva.

Voditeljica Povjerenstva koordinira radom Povjerenstva, usuglašava stajališta te priprema završno izvješće o radu Povjerenstva.

**Članak 5.**

Za vrijeme rada u Povjerenstvu, član povjerenstva ne smije za vrijeme niti nakon procesa razmatranja prijava informirati javnost i/ili podnositelja prijava o sadržaju rasprava i odlukama za pojedine prijavljene projekte.

**Članak 6.**

Administrativnu i stručnu pomoć u radu Povjerenstva i sve stručno-tehničke poslove vezane uz Natječaj obavljat će ustrojstvena jedinica tijela koje raspisuje Natječaj.

**Članak 7.**

Ovaj Poslovnik usvojen je na sjednici Povjerenstva 04. lipnja 2024. godine.

Voditeljica Povjerenstva

Nataša Martinčević \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Članovi/ice Povjerenstva

Andrea Živko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dubravka Domović \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KLASA: 402-01/24-01/13**

**URBROJ: 2137-16-01/01-24-02**

**Kloštar Podravski, 04. lipnja 2024.**